
Anunț concurs pentru post contractual conform H.G. 1336/2022
A) Unitatea de Management a Proiectului, din cadrul Ministerului Culturii, cu sediul în București, Bd. Unirii nr. 22, organizează concurs pentru ocuparea următorului post contractual, cf. H.G. 1336/2022:
1. Nivelul postului: execuție
2. Denumirea postului: Analist IT, post vacant, perioadă determinată – normă întreagă. Activitatea se desfășoară în contextul unui proiect complex de transformare digitală (ePatrimoniu).
3. Gradul/Treapta profesională: -
4. Numărul de posturi: (1 post)
B) Documente solicitate candidaților pentru întocmirea dosarelor de concurs conform art. 35 din H.G. 1336/2022:
1.	formular de înscriere la concurs, conform modelului prevăzut în anexă;
2.	copia actului de identitate sau orice alt document care atestă identitatea, potrivit legii, aflate în termen de valabilitate;
3.	copia certificatului de căsătorie sau a altui document prin care s-a realizat schimbarea de nume, după caz;
4.	copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
5.	copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor;
6.	certificat de cazier judiciar sau, după caz, extrasul de pe cazierul judiciar;
7.	adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului. Adeverința trebuie să conțină, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății, dacă este cazul. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii;
8.	curriculum vitae în limba română, model comun european;
9.	scrisoare de intenție.
Dosarele de concurs se depun la sediul Ministerului Culturii, Unitatea de Management a Proiectului, Bd. Unirii nr. 22, sector 3, București, intrarea Aulă, etaj 5, sala 503, persoană de contact: Gina Pirontea, tel: 021.222.84.79, e-mail: office@umpcultura.ro.

În situația în care candidații transmit dosarele de concurs prin Poșta Română, serviciul de curierat rapid, poșta electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la B) punctele 2-5, precum și certificatul de încadrare într-un grad de handicap, dacă este cazul, în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise/practice, după caz, sub sancțiunea neemiterii actului administrativ de angajare.
C) Condițiile generale prevăzute de art. 15 din H.G. 1336/2022:
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare:
1.	are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene și domiciliul în România;
2.	cunoaște limba română, scris și vorbit;
3.	are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
4.	are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
5.	îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
6.	nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
7.	nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii.
D) Condiții specifice de participare la concurs:
TREBUIE SĂ REIASĂ ÎN CLAR DIN DOCUMENTELE DEPUSE LA DOSAR URMĂTOARELE:
Studii de specialitate/ experiență / vechime în muncă:
· Studii superioare de lungă durată sau studii în regim Bologna ciclul 1, absolvite cu diplomă.
· Minimum 3 ani experiență profesională în cel puțin una dintre următoarele arii: analiză de business, analiză funcțională, analiză de procese, implementare sisteme informatice, soluții digitale, ERP, platforme software.
· Minimum 2 ani experiență în documentarea cerințelor funcționale, descrierea fluxurilor de lucru, redactarea specificațiilor, testarea funcționalităților sau sprijinirea utilizatorilor în procesul de implementare.
· Experiența în proiecte publice, proiecte cu finanțare externă nerambursabilă, proiecte de digitalizare sau proiecte cu beneficiari instituționali constituie avantaj.

Cunoștințe de operare/utilizare instrumente digitale (necesitate și nivel):
· Deține cunoștințe solide de operare pe calculator, în special procesare de text, calcul tabelar, prezentări, raportare și este eficient în utilizarea resurselor și a instrumentelor TIC.
· Utilizarea instrumentelor digitale de lucru colaborativ și management al activităților (ex. Google Workspace, MS Office, Monday, Asana, MS Project, Trello, Jira, Confluence etc.) – nivel mediu-avansat;
· Cunoștințe privind analiza, descrierea și optimizarea proceselor de lucru, inclusiv prin hărți de proces, diagrame, fluxuri operaționale, specificații funcționale sau documentații de cerințe – nivel mediu
· Cunoștințe privind testarea funcțională, testarea de acceptanță, redactarea scenariilor de test și raportarea defectelor – nivel mediu.
· Cunoștințele privind baze de date relaționale, noțiuni SQL, API, formate de date XML/JSON, interoperabilitate între sisteme informatice, BPMN, UML sau ERD constituie avantaj.
Limbi străine (necesitate și nivel) cunoscute: engleză – avansat
Abilități, calități și aptitudini necesare:
•	Capacitate de analiză, sinteză și structurare a informațiilor;
•	Abilități eficiente de comunicare verbală și scrisă;
•	Gândire logică, capacitatea de a lucra simultan la mai multe activități;
•	Gândire conceptuală si creativă;
•	Abilități de comunicare scrisă și vizuală adaptate publicului țintă;
•	Angajament către calitate și orientare spre detalii;
•	Abilități de organizare și planificare;
•	Capacitate de lucru în echipă și în condiții de stres;
•	Abilități de comunicare și de relaționare interpersonale, precum și abilități de mediator;
•	Abilități de a lucra în situații bine definite și structurate în contextul unor echipe multidisciplinare și interculturale;
•	Integritate, asumarea responsabilității, punctualitate, promptitudine, inițiativă, confidențialitate.
Cerințe specifice:
· Se solicită disponibilitate pentru lucru în echipe multidisciplinare, în regim colaborativ și iterativ.
· Disponibilitate pentru lucru în program prelungit în condițiile legii.
· Disponibilitate pentru delegări ocazionale, inclusiv internațional.

E) Bibliografie și tematică
	Bibliografie
	Tematică

	1.	Ghidul Solicitantului - Digitalizarea în
cultură - Programul Creștere
Inteligentă, Digitalizare și Instrumente
Financiare 2021-2027
(https://mfe.gov.ro/ghidul-2-2-3-digitalizarea-
in-cultura/)
	- integral

	2.	Legea nr. 422/2001 privind protejarea
monumentelor istorice;
	TITLUL I Dispoziții generale
TITLUL II Protejarea monumentelor
istorice

	3.	Ordonanța Guvernului nr. 43/2000
privind protecția patrimoniului
arheologic și declararea unor situri
arheologice ca zone de interes național,
republicată;
	CAPITOLUL I Dispoziții generale
CAPITOLUL II Protejarea patrimoniului
arheologic

	4.	Legea nr. 182/2000 privind protejarea
patrimoniului cultural național mobil;
	CAPITOLUL I Dispoziții generale
CAPITOLUL II Cercetarea,
inventarierea și clasarea

	5.	Comunicatul de presă privind
semnarea contractului de finanțare
pentru proiectul ePatrimoniu
 (https://tinyurl.com/mrxyss6r)
	integral

	6.	Ghidul digitalizării – repere informative
ale transformării digitale a serviciilor
publice
(https://tinyurl.com/y8h8fxaj);
	Integral

	7.	Legea nr. 242 din 20 iulie 2022 privind
schimbul de date între sisteme
informatice și crearea Platformei
naționale de interoperabilitate
	Integral

	8.	European Interoperability Framework
(EIF), ed. 2017
https://shorturl.at/3mIwK 
	Principii, Dimensiuni, Model conceptual

	9. The Business Analysis Standard 
https://www.iiba.org/career-resources/a-business-analysis-professionals-foundation-for-success/the-foundation-for-effective-business-analysis/ 
	Capitolele 2,3,4 si 5

	10.	Webliografie: website-ul
www.umpcultura.ro
	- secțiunea „Despre noi”


* Candidații vor avea în vedere actele normative în vigoare (forma consolidată)
la data publicării anunțului privind organizarea concursului.

F) Atribuții din fișa postului (exemplificativ)
· Participă la identificarea, centralizarea și documentarea cerințelor funcționale necesare dezvoltării sistemului digital ePatrimoniu, în colaborare cu echipa de proiect și experții interdisciplinari.
· Analizează fluxurile de lucru instituționale și nevoile utilizatorilor, contribuind la descrierea proceselor, a regulilor de lucru și a cerințelor operaționale.
· Contribuie la definirea specificațiilor funcționale pentru modulele software, interfețele de utilizare, fluxurile de date și componentele de interoperabilitate ale sistemului, în colaborare cu echipa tehnică.
· Participă la testarea funcțională și testarea de acceptanță, prin redactarea scenariilor de test, verificarea funcționalităților implementate și raportarea defectelor identificate.
G) Calendarul de desfășurare a concursului:
· termenul de depunere a dosarelor: 27.07.2026, ora 16.30
· rezultatele selecției dosarelor: în termen de două zile lucrătoare de la data expirării termenului de depunere a dosarelor
· proba scrisă: 04.08.2026, începând cu ora 9.00
· afișarea rezultatelor de la proba scrisă: în termen de o zi lucrătoare de la finalizarea probei
· proba interviu: 07.08.2026
· afișarea rezultatelor de la proba interviu: în termen de o zi lucrătoare de la finalizarea probei
În situația în care un candidat a depus dosar de concurs pentru mai multe posturi și este admis la selecția dosarelor pentru două sau mai multe posturi pentru care autoritatea publică a organizat concurs în aceeași zi și la aceeași oră, acesta se prezintă la proba scrisă pentru un singur post.
Termenele în care se pot depune contestații, respectiv afișarea rezultatelor contestațiilor:
După afișarea rezultatelor obținute la selecția dosarelor de înscriere, proba scrisă și interviu, candidații nemulțumiți pot depune contestație la compartimentul resurse umane, în termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei scrise și al interviului, sub sancțiunea decăderii din acest drept.

